Akú masť s glukokortikoidmi máš?
Dobry den. Akú masť s glukokortikoidmi máte?
Dobrý deň
Ďakujeme za Vašu otázku
Bez lekárskeho predpisu je dostupná masť Hydrocortison Léčiva, ktorá obsahuje liečivo hydrokortizón. Liek sa používa na miestne zápalové a alergické kožné ochorenia neinfekčného pôvodu, napríklad pri ekzémoch, pri podráždení kože kozmetickými a čistiacimi prostriedkami, pri psoriáze, svrbení v oblasti pokožky konečníka a pohlavných orgánov. Masť sa aplikuje 1-2x denne v malom množstve na postihnuté miesta a nesmie sa aplikovať na otvorené rany, na sliznice, do oka a v mieste očkovania. Ak počas týždňa liečby, ťažkostí neustúpia, je potrebné poradiť sa s lekárom, ktorý určí dĺžku liečby.
Ostatné dostupné masti s obsahom kortikoidov sú viazané na lekársky predpis a o ich použití musí vždy rozhodnúť len lekár.
Prajem pekný zvyšok dňa
S pozdravom, PharmDr. Lucia Kubáňová